b'\n_START_ARTICLE_\nKlorofenoli\n_START_PARAGRAPH_\nKlorofenoli so ve\xc4\x8dja skupina kloriranih ogljikovodikov, pesticidov in biocidov, ki predstavljajo zelo visok odstotek uporabe pesticidov za nekmetijske namene, npr. sredstvo proti gnitju v nevolnenih tkaninah in za za\xc5\xa1\xc4\x8dito lesa. Klorofenoli delujejo kot biocidi tako, da prepre\xc4\x8dujejo dihanje in proces pretvorbe energije v mikroorganizmih. V koncentraciji 40 delov na milijon (ppm) so strupeni za \xc4\x8dloveka, 1 ppm za ribe, medtem ko lahko \xc5\xbee koncentracija enega dela na tiso\xc4\x8d milijonov onesna\xc5\xbei vodo.\n_START_SECTION_\nLastnosti\n_START_PARAGRAPH_\nKlorofenoli nastajajo med kemijskim procesom beljenja ka\xc5\xa1e. Te spojine so toksi\xc4\x8dne, obstojne in se akumulirajo, lahko pa iz njih nastajajo tudi spojine, ki so \xc5\xa1e bolj \xc5\xa1kodljive. Te spojine so najverjetneje najbolj nevarne spojine v ka\xc5\xa1i in vodnih odplakah. Prisotne so v velikih koncentracijah. \xc4\x8ce v postopku beljenja namesto klorovega dioksida uporabimo klor v plinasti obliki, pa se produkcija klorofenolov le \xc5\xa1e pove\xc4\x8da (zato se danes plin ne uporablja ve\xc4\x8d). Triklorofenoli in pentaklorofenoli so najbolj obi\xc4\x8dajni klorofenoli in so ekstremno toksi\xc4\x8dni ter obstojni._NEWLINE_Je rde\xc4\x8da teko\xc4\x8dina z vonjem po alkoholu. Ima plameni\xc5\xa1\xc4\x8de pri 32 \xc2\xb0C in tali\xc5\xa1\xc4\x8de pri 425 \xc2\xb0C.'